bavarian-nlp/barwiki-20250901 huggingface dataset:
Breviksbrua

Breviksbrua („Breviksbruck“) is a Bruck üba da Mündung des Frierfjord zwischn den norwegischn Kommunen Bamble und Porsgrunn in da Telemark. De Bruck ist 677 Meter long.
De Breviksbruck wurde 1962 eaöffnet und wor bis 1996 Tei da E 18. Danoch wurde de neie E 18 in Betrieb gnumma, de üba de "Grenlandsbrua" ("Grenlandsbruck") valafft, de etwos weita im Innan des Fjordes liegt. De Breviksbruck is heit Bstondtei des Fylkesvei 354.
Kjeller

Kjeller is a norwegische Ortschoft, etwa 20 km östli da Haptstod Oslo gleng. Se gheat zua Provinz Akershus und zua Kommune Skedsmo.
In Kjeller san in kuazm Obstond einige da wichtigstn norwegischn Forschungsinstitute vasommlt. Des Forschungsinstitut des norwegischn Militärs (Forsvarets forskningsinstitutt (FFI)), des Institut fia Energietechnik (Institutt for energiteknikk (IFE)), des Forschungsinstitut des Telekom Untanehmens Telenor (Telenor Forskning og Utvikling (TFoU)), ds Institut zua Eaforschung vo Luftvaunreinigung (Norsk institutt for luftforskning (NILU)) und de Hochschule Akershus.
Bøverdal

Bøverdal is a Ort in Norwegn in da Kommune Lom im Toi Bøverdalen. Da Ort liegt am Obzweig auf an Privatweg zua Juvasshytta bzw. zum Galdhøpiggen-Summaschicenter.
De 34 Meta hohe Sagnsäule (Norwegisch: "Sagasøyla") wurde 1992 in Bøverdal aufgstejt. De Gschicht diesa Säule is vaworrn und hod bereits im Joar 1926 ogfonga, ois da Buidhaua Wilhelm Rasmussen den Wettbewerb fia a Denkmoi zua Feier da Norwegischen Verfassung gwunna hatte. De Säule wor znächst zua Aufstejung voa dem norwegischn Parlament in Oslo voagseng. Se zoagt de Gschicht Norwegns vo da Zeit des easchtn Kinis Harald im Joar 872 bis zua easchtn Nationalvasommlung "Riksforsamlingen" in Eidsvoll im Joar 1814.
Gaupne

Gaupne is a Tettsted und des Vawoitungszentrum da norwegischn Kommune Luster in da Provinz Sogn og Fjordane.
Gaupne hod 1.138 Einwohner (Stond 1. Jenna 2012) und liegt am Westufa des Lusterfjords, vo am neadlichn Seitnarm des Sognefjords, unweit des Nigardsbreen, vo am Nebngletscha des Jostedalsbreen. Gaupne liegt am Sognefjellsveien da Reichsstroßn 55 noch Lom. Orte in da Näh san Hafslo, Marifjøra, Sogndal, Luster und Skjolden. Auf da ondan Fjordseitn steht de Stabkirche Urnes.
Fortun

Fortun is a Ort und a Kiachgmoa in da norwegischn Kommune Luster in da norwegischn Provinz Sogn og Fjordane. Da Ort hod bei da Voikszejung 2001 94 Eihwohna zejt. In diesm Ort hod de Stobkiach Fortun gstondn, de in de 1880a Joarn noch Fantoft vasetzt worn is. De Kiach is duach de greßare Kiach Fortun easetzt worn, de 1879 featiggstejt worn is.
Randsfjord

Da Randsfjord is da viatgreßte Binnensee vo Norwegn und da greßte in da Provinz Oppland. Da Randsfjord liegt in de Kommunen Jevnaker, Gran, Nordre Land und Søndre Land.
Von Noadn gibts zwoa Zuafliss: De Etna und de Dokka. Da Fjord ziagt se mid ana maximoin Broatn vo 5 km bis zum sidlichn End bei da Ortschoft Jevnaker hi.
Am Ufa valaffa de beidn Haptvakeahsstroßn RV 245 (Westufa) und RV 34 bzw. RV 240 (beide am Ostufa).
Sirdal

Sirdal is a Kommune in da Provinz Vest-Agder in Norwegn. Se eastreckt se üba ds neadlichste Toi in Vest-Agder. Am neadlichn End vo seim longgstrecktn schmoln See "Sirdalsvatn" befindt se da Vawoitungssitz im Dorf Tonstad.
De Kommune "Sirdal" entstond 1960 aus da Zammlegung da ehemolign Kommunen "Øvre Sirdal" und "Tonstad" sowia da Ortschoft "Haugom".
Da Noma leit se vom Noma des duachs Toi fliaßndn Flusses "Sira" ob.
Sunnhordland

Sunnhordland is a geografischs Gebiet im westlichn Norwegn, des de sidlichn Teile des Fylke Hordaland umfosst. Es reicht dabei vom End des Hardangerfjords im Ostn üba de Küstngebiet bis zum Atlantik im Westn. Sunnhordland bsteht aus den Kommunen Bømlo, Etne, Fitjar, Kvinnherad, Stord, Sveio, Tysnes, und Teiln da Vindafjord Kommune in Rogaland.
Sunnhordland außa Ølen in da Kommune Vindafjord umfosst oiso 7 Kommunen und hod a Flächn vo 2.896 km² und a Bevökarungszoi vo 56.264 (1. Juli 2009). De Haptstod da Region Sunnhordland is Leirvik.
Sunnhordland is oana vo 15 Distriktn, de zamm den Londestei Vestlandet ausmocha.
Zeidung.
Sunnhordland is aa da Noma oana in da Region eascheinendn Dogeszeidung.
Ølen

Ølen wor a Gmoa in da norwegischn Fylke Rogaland. Am 1. Jenna 2006 is de Gmoa mid da Gmoa Vindafjord zua neien Gmola Vindafjord vaeint worn.
De Gmoa Ølen is auf da Haugaland gnonntn Hoibinsl im Nordn vo Rogaland gleng. Se hod af da Londseitn im Sidwestn an Vindafjord und im Ostn an Etne grenzt. Vo da Seeseitn hod Ølen im Nordostn an Kvinnherad, im Nordwestn an Stord und im Westn an Sveio grenzt.
Vom 1. Jenna 2002 oo, hod Ølen zua Fylke Hordaland ghead.
Karmsundbrua

Karmsundbrua is a Bognbrugg in Norwegn, de de Insl Karmøy midm Festlond in Haugesund (Rogaland) vabindt. De Brugg sponnt se üba den Karmsund und is am 22. Oktoba 1955 vom domolign Kronprinzn Olav eaöffnet woarn. De Brugg is bei ana maximaln Sponnweitn vo 184 Meta insgsomt 691 Meta long.
Ofongs wor de Benutzung da Brugg mautpflichti. De Mautstation woar auf da Festlondseitn gwen.
De Brugg hod des End da Fähre üba den Karmsund («Salhusferga») bedeit, de longe Joare „Stod und Lond“ vabundn ghobt hod. De Fähre wor kloa und bei gringa Motoakapazität hod de Fähre aufgrund da stoakn Strömung im Karmsund oft Probleme ghod, des Gegnufa z eareichn.
Lista

Lista (Lister) is a ehemolige Kommune in Vest-Agder (Norwegn).
De Fylke hod bis 1918 Lister og Mandals amt ghoaßn. De Kommune entstond am 7. Feba 1685, ois des ehemolige Agdesiden in Nedenes, Lister amt und Mandal amt teilt worn is. Vanse woar a Tei da Kommune mid sejbstständign Voikszählunga in de Joarn 1801 und 1900 und is am 1. Jenna 1903 mid Farsund vareinigt woarn.
Seidm 1. Jenna 1965 buidt Lista zamm mid de Kommunen Spind, Herad und da Stod Farsund a neie Groußkommune nomans Farsund.
Farsund

Farsund is a Kommune in da Provinz Vest-Agder in Norwegn. Des Gebiet da Küstnkommune grenzt im Nordwestn an Kvinesdal und im Sidostn an Lyngdal, im Sidn und Westn werds vo da Nordsee begrenzt.
Farsund is 1965 duach Zammschluss da friachn Kommunen Lista, Herad und Spind entstondn.
Farsunds wichtigste Eaweabsquejn san heit de Industriebetriebe vo Elkem Aluminium und Alcoa sowia Tourismus und Landwiatschoft. De lokale Zeidung nennt se "Farsunds Avis".
Audnedal

Audnedal is a Kommune in da Provinz Vest-Agder in Norwegn. Se grenzt im Nordn an Åseral, im Ostn an Aust-Agder und Marnardal, im Sidn an Lindesnes und im Weste an Lyngdal und Hægebostad.
Da nomansgebnde Fluss Audna, der heit wieda guade Anglmöglichkeitn noch Lachs und Meeaforelle bietet, duachfliaßt de Kommune vo Ytre Øydnevatn kummand in Nord-Sid-Richtung, um bei Vigeland in da Kommune Lindesnes ins Meea zu mündn. Im Flusstoi fiaht de Reichsstroßn 460 entlong.
De Bohnlinie Sørlandsbanen duachqueat de Kommune und im Bohnhof "Audnedal" hoidn Fernzüge. Westli des Bohnhofes fiaht de Streckn duachn Hægebostadtunnl, der zu de längstn Eisnbohntunnln Norwegns gheat.
De heitige Kommune "Audnedal" is 1964 duach Zsammlegung vo Grindheim, Konsmo am Tei da Kommune Bjelland ericht woarn.
Åseral

Åseral is a norwegische Kommune im Fylke Vest-Agder. Se hod 959 Eihwohna (Stond 2016) auf ana Flächn vo 888 Quadratkilometa.
Åseral grenzt im Ostn an de Provinz Aust-Agder, zu der de Kommune bis ins späte 19. Joarhundad ghead hod. Im Sidn grenzts an de Kommune Audnedal, im Sidostn an Hægebostad, im Westn an Kvinesdal.
De Kommune is a bekonnts touristischs Zü mid drei Schi-Ortn: Bortelid, Ljosland und Eikerapen. In Eikerapen findt außadem jeds Joar des "Eikerapen Roots Festival" stott, ea internationals Musikfestival mid tausendn vo Gästn aus gonz Eiropa.
Woppn.
Beschreibung des Woppns: In Grean a zum Schüdfuaß offenes süwanes Hufeisn.
Spangereid

Spangereid is a ehemois sejbststendige Kommune in Vest-Agder (Norwegn).
Log.
Spangereid liegd zentroi om "Riksvei 460" zwischn Vigeland und'm Lindesnes fyr. De näxdgressan Städt san: Lyngdal (12 km), Vigeland (15 km) und Mandal (25 km). Kristiansand mid Feahvabindung noch Dänemark und Deitschland is nua 60 km entfeand, bis Stavanger san's uma 200 km.
Lagan (Kattegat)

Da Lagan is mid 244 Kilometa da längste Fluss des sidschwedischn Hochlonds.
Er entspringt in da Gemeinde Värnamo, buidt den Vidösternsee, fliaßt unta ondam duachn Ort Ljungby und mündt in da Gmoa Laholm im Ort Mellbystrand in de Laholmsbucht (schwed.: „Laholmsbukten“), oan Tei des Kattegat. 
Entlong des Lagan existiat a oide Hondlsroute, da „Lagastig“.
Lyrestad

Lyrestad is a Ort in da schwedischn Gmoa Mariestad. Er liegt etwa 20 Kilometa nordöstli da Stod Mariestad an da Eoropastroßn 20.
In Lyrestad kreizt da Göta-Kanal de E 20 und de Bohnstrecke Gårdsjö–Håkantorp.
Lidan

Lidan is a schwedischa Fluss in da historischn Provinz vo Västergötland und da heitign Provinz vo Västra Götalands län.
Valauf.
Lidan fliaßt in den Vänern bei Lidköping und hod desweng den Nam vo da Stod Lid-köping eahoitn. Da Fluss hod sei Quejn im Houchland vo Ulricehamn. Da Fluss hod a Läng vo 93 km und a Beckn vo 2262 km².
Flen (Gmoa)

Flen is a Gmoa (schwedisch: "kommun") in da schwedischn Provinz Södermanlands län und da historischn Provinz Södermanland. Da Haptort da Gmoa is Flen. Aufm Bodn vo Flen befindt se Harpsund, da Summasitz vom schwedischn Ministerpresidentn.
Flen

Flen, a Ort ("tätort") in da schwedischn Provinz Södermanlands län sowia da historischn Provinz Södermanland, is Haptort da Gmoa Flen.
De greßte Schui in Flen is des "Bildningscentrum Prins Wilhelm", wejches ois Schuizentrum sowoi de Grundschui (in Schwedn dauat de 9 Joar) "Stenhammarskolan" ois aa des "Prins Wilhelmgymnasiet" (Gymnasium, drei weitare Joar) umfosst. Des Gymnasium hod seit 2002 a deitsch-schwedische Austauschpartnaschoft midm Friedrich-List-Gymnasium in Asperg (Nähe Stuttgart), wejche jeweils im Fruajoa duachgfiaht werd.
Geografie.
Flen liegt an de Seen Gårdsjön, Bjuren und Orrhammaren.
Gschicht.
Da Ort woar friacha a wichtiga Eisnbohnknotn, do se hier de vo Stockholm noch Göteborg valaffnde "Västra Stambanan" und de de vo Ludvika noch Oxelösund valaffnde TGOJ-banan kreiztn.
Nykvarn

Nykvarn is a Ort ("tätort") in da schwedischn Provinz Stockholms län und da historischn Provinz Södermanland. Da Ort is Haptort da gleichnomign Gmoa.
Nykvarn liegt uma sechs Kilometa westli vo Södertälje an da Eiropastroßn 20. De "Svealandsbanan" vo Stockholm noch Eskilstuna fiaht duachn Ort.
Nykvarn (Gmoa)

Nykvarn is a Gmoa (schwedisch: "kommun") in da schwedischn Provinz Stockholms län und da historischn Provinz Södermanland. Da Haptort da Gmoa is Nykvarn. De Gmoa liegt zwischn de Städt Södertälje und Strängnäs, vui Eihwohna oabatn in oana da beidn Städt.
Gschicht.
Archäologische Funde zoang, dass des Gebiet da Gmoa, genau wia des übrige Territorium um an See Mälaren, scho voa uma 5.000 Joar bsiedlt woarn is.
De Gmoa sejbst is no sea jung. Se is am 1. Jenna 1999 duach Obspoitung vo da Gmoa Södertälje buildt woarn. Des Gebiet setzt se zamm aus dn oidn Kirchngmoana Turinge und Taxinge. Turinge woar bis 1970 a eignständige Gmoa, währnd Taxinge vo 1952 bis 1970 a Tei vo Mariefred woar. Zwischn 1971 und 1998 gheatn beide Gebiete zua Gmoa Södertälje.
Sehenswürdigkeiten.
Nem vaschiedanen Gräban aus da Stoazeit is voa oim a Runenstoa vo Interesse, der se heit in da Kirchn des Orts Turinge befindt. Diesa Stoa hod a sea longe Inschrift und stommt aus da Zeid ums Joar 1100.
A neiare Segnswürdigkeit is ds Schloss vo Taxinge, dessn Bau kuaz voa oda im 14. Joarhundad unta Leitung vo Bo Jonsson Grip ogfonga woarn is. De heitige Fassade vom Schloss is im Empirestil vo 1813 ghoitn. Vü bekonnte Persenlichkeitn hom im Lauf da Joarhundade im Schloss übanocht, darunta Carl Michael Bellman im 18. Joarhundad und August Strindberg im 19. Joarhundad.
Hemmesta

Hemmesta is a Ortschoft (Tätort) auf da Insl Värmdö in da Gmoa Värmdö in Uppland. Hemmesta is des kommerzielle Zentrum vom nordwestlichn Tei vom Värmdö. Hier gibts oan Supermoakt mid Post sowia weitare Dienstleistungsuntanehmen.
Da Hofnoma, de Log und a poa Grobfejda lossn varmutn, dass Hemmesta scho in da schwedischn Eisnzeit, oiso voa 1000 n. Kr., bewohnt woar. Oide Gebeide siagt ma oba nimma.
Enköping (Gmoa)

Enköping is a Gmoa (schwedisch: "kommun") in da schwedischn Provinz Uppsala län und da historischn Provinz Uppland. Da Haptort vo da Gmoa is Enköping.
Geografie.
De Gmoa liegd om neadlichn Ufa van Mälaren. Duach se fiahd de Eiropastroß 18 vo Stockholm noch Västerås.
Gschicht.
In da Näh van Haptort gibd's a recht guad dahoitane Fejszoachnung aus da Bronzezeid.
Woppn.
Bschreibung: In Blau via goidane Lilien ois Kreiz gstejd.
Älmhult (Gmoa)

Älmhult is a Gmoa (schwedisch: "kommun") in da schwedischn Provinz Kronobergs län und da historischn Provinz Småland. Da Haptort da Gmoa ist Älmhult. Mid 895 km² is de Gmoa flächnmäßi ähnlich grouß wia de deitsche Bundeshaptstod Berlin.
Älmhult

Älmhult (vaoidt aa: Elmhult) is a industriej geprägte Kloastod in Schwedn und Haptort da Gmoa Älmhult. Älmhult liegt in da Provinz Kronobergs län im sidschwedischn Småland am sidlichn End vom See Möckeln.
Gschicht.
Älmhult is um an einstmois wichtign Eisnbohnknotnpunkt gwochsn. Do hom se de Bohnlinien "Södra stambanan" (Malmö–Nässjö–Falköping, Tei da heitign Streckn Malmö–Stockholm), "Sölvesborg-Olofströms-Elmhults Järnväg (SOEJ)" (noch Blekinge troffa, heit nua no Gütatransport) und a mittlaweij stillglegte Streckn noch Kristianstad.
Wiatschofd.
Älmhult ia oana da Haptstondorte des Möblkonzerns Ikea. Des den Ort dominierende Untanehmen eaöffnete do 1958 des easchte Möblhaus. In Älmhult hom unta ondam de Konzerntöchta Ikea Trading AB, Ikea IT AB, Ikea Communications AB, Ikea of Sweden AB, Swedwood AB und Modul Service AB ihrn Hapt- oder Nebnsitz mid Vawoitungs- und Produktionseinheitn sowia oan Distributionszentrum. Desweitan hod Ikanobanken, a Bank da Ikano-Gruppe, oam Oblega vo Ikea, do ihrn Haptsitz.
De Stena-Metall-Gruppn is midm Haptsitz vo Stena Aluminium und oam Vakaffsbüro und Loga vo Stena Stål in Älmhult vatretn.
An wichtign Staodortvoatei stejt in Älmhult aa heit no de guade Onbindung ans schwedische Schienennetz doar.
Personenveakeah.
Älmhult liegt an da "Södra stambanan", da Sidstommbohnstreckn Kopenhagen – Malmö – Alvesta – Stockholm. Es bstehn Direktvabindunga noch Helsingør in Dänemark üba Lund, Malmö, Flughafn Kopenhagen, Kopenhagen sowia noch Kalmar üba Växjö, de vo "Statens Järnvägar (SJ)" betriebn wern.|
"Länstrafiken Kronoberg" betreibt a innaörtliche Buslinie sowia regionale Busvabindunga unta ondam nch Växjö. "Skånetrafiken"-Busse vakeahn noch Osby.
Da nächstglegane Flugplotz is da Småland Airport (VXO) in Växjö.
Tourismus und Segnswürdigkeitn.
De örtliche Touristninformation hod im Joa 2010 2354 Besuchan weitaghoifa. Den mid 39 Prozent greßtn Ontei stejtn Schwedn, gfoigt vo deitschn (33 Prozent) und dänischn Touristn (22 Prozent).
Vuin Bsuachan vadonkt Älmhult woi da groußn Bekonntheit vo Ikea, denn des easchte Möblhaus des Untanehmens is noch Ongobn da Gmoavawoitung des wichtigste touristische Zü im Gmoagebiet.
De Skulptur „"Stolen"“ vo Kaj Engström und Arne Persson in Foam vo am gigantischn Stui markiat den Ortseingong von Älmhult.
Auf Älmhults zentralm Plotz zwischn Bohnhof und Gmoavawoitung steht a Stondbuid des in Stenbrohult (Råshult) nahe Älmhult geborna berihmtn Botanikas Carl von Linné, des 1946 vo Carl Eldh gschoffn woarn is.
Mariestad (Gmoa)

Mariestad is a Gmoa (schwedisch: "kommun") am See Vänern in da sidschwedischn Provinz Västra Götalands län und da historischn Provinz Västergötland. Haptort da Gmoa is Mariestad.
Geografie.
De Gmoa eastreckt se uma 40 Kilometa entlong des östlichn Ufas des Vänern. Zum Gmoagebiet ghean aa de voaglogatn Schären und Insln, u. a. de Schären vo Djurö, de seit 1991 a Nationalpark san.
Im Nordn da Gmoa liegt Sjötorp (uma 20 km nördli vo Mariestad), wo da Göta-Kanal in den Vänern mündt.
Im Sidn had de Gmoa Ontei am Beag Lugnåsberget mid da Ortschoft Lugnås (10 km sidwestli vo Mariestad), friacha a wichtiga Produzent vo Muihstoana, dessn Stoabrüch heit bsichtigt wern kenna. Östli des Lugnåsberget eastreckt se des Toi des Tidan, der do vom Vogelsee Östen zum Vänern fliaßt, in den er bei Mariestad mündt.
Wiatschofd.
Da greßte Orbatgeba in da Gmoa is da öffentliche Sektor. De Industrie konzentriat se auf de Stod Mariestad (schau duat).
Orte.
Foigende Orte san Ortschoftn ("tätorter"):
Mariestad

Mariestad is a Stod in da schwedischn Provinz Västra Götalands län und historischn Provinz Västergötland. Se liegt an da Eiropastroßn 20 uma 180 Kilometa nordöstli vo Göteborg an da Mündung des Flusses Tidan in den See Vänern. Mariestad is aa da Haptort da gleichnomign Gmoa.
Gschicht.
Mariestad is 1583 vo Herzog Karl, dem spätern Kini Karl IX., an da Mündung des Flusses Tidan in den Vänern grindt woarn und noch seina Gemohlin Anna Maria vo da Pfoiz benennt. 1584 is Mariestad Bischofssitz vom nei grindtn Bistums woarn, 1647 is diesa Bischofssitz noch Karlstad valegt woarn. 1660 is Mariestad Residenzstod da Provinz Skaraborgs län woarn, wos da Stod a stabile Entwicklung gsichat hod. End des 19. Joarhundads und im 20. Joarhundad erfoigte a industrieja Aufschwung.
Wiatschofd.
Heit is Mariestad zwoar nimma Residenzstod, weij Skaraborgs län im Joar 1998 zamm mid zwoa weitan Provinzn in de neibuidte Provinz Västra Götalands län eiging, owa de Stod is imma no Vawoitungszentrum und beheabeagt a Reih vo Industriebetriebn im Bereich Haushoitsworn (Electrolux), Papiaeazeigung und Möblheastejung.
Mariestad bsitzt oan Bohnhof an da Bohnstreckn Gårdsjö–Håkantorp, von wo aus Göteborg und Örebro eareichboa san.
Segnswürdigkeitn.
Mariestads bekonnteste Segnswürdigkeit i da Dom. Schloss Marieholm woar des Residenzschloss und beheabeagt heit mearare Museen.
Sjötorp

Sjötorp is a Ort ("tätort") in da schwedischen Provinz Västra Götalands län und da historischn Provinz Västergötland. Da Ort in da Gmoa Mariestad liegt uma 20 Kilometa nördli da Stod Mariestad am Ufa des Vänern.
Geografie.
Sjötorp liegt an da Mindung des Göta-Kanals in den Vänern. Drei Schleusen fiahn vom See zum Kanalhafn, an dem des Büro da Kanalgsejschoft, a Werft und Werkstättn liegn. In weitan fimf Schleusen am Ortsrond steigt da Kanal auf 20 Meta üba dem Wossastond des Vänern. Im oidn Hafnmagazin befindn se a Bsuachazentrum und des Kanalmuseum, des im Summa geöffnet is.
Einige Kilometa sidli des Orts liegt des Natuareservat Surö.
Bengtsfors (Gmoa)

Bengtsfors is a Gmoa (schwedisch: "kommun") in da schwedischn Provinz Västra Götalands län und da historischn Provinz Dalsland. Da Haptort da Gmoa is Bengtsfors.
Gschicht.
Voa da Zammlegung vo Älvsborgs län, Skaraborgs län und Göteborgs och Bohus län zu Västra Götalands län gheate Bengtsfors zua Provinz Älvsborg.
Orte.
Diese Orte san Ortschoftn ("tätorter"):
Värmlands län

Värmlands län is a Provinz "(län)" in Schwedn.
Geografie.
Des Territorium vo Värmlands län mocht uma 4,9 % vo da Flächn vom schwedischn Stootsgebiet aus.
Bevökarung.
Da Onteil an da Gsomtbevökarung Schwedns betrogt 3,1 %.
Gmoana und Oatschoftn.
Gmoana.
Värmlands län besteht aus 16 Gmoana (schwedisch: "kommuner"):
Gunnarskog

Gunnarskog oda Stommen is a Ortschoft (Tätort) in da schwedischen Provinz Värmlands län. 2010 hod da Ort 290 Eihwohna ghobt. Gunnarskog is Haptort oana kirchlichn Gmoa (Församling) sowia vo am eigenen Gmoabezirks (Kommundel). Bis 1971 buidte Gunnarskog aa a eigene Gmoa (Kommun), seitdem gheats zu Arvika.
In Gunnarskog gibts a Kirchn, a Hoamatmuseum sowia a Grundschui. Wiatschofdli lebt da Ort vo da Londwiadschoft (Facken- und Muichproduktion) sowiam Tourismus. In da Vagongaheit is aa Beagbau betriem woarn.
Gullspång

Gullspång is ana da beidn Haptorte da schwedischn Gmoa Gullspång (zamm mid Hova). Da Ort liegt in da Provinz Västra Götalands län, uma 40 Kilometa nordöstli da Stod Mariestad an da Reichsstroßne 26
Duarch Gullspång fliaßt da Fluss "Gullspångsälven", an dessn Lauf im Ort 1907–1908 a Kroftwerk baut woarn is. Des Kroftwerksuntanehmen Gullspångs Kraft AB entwicklte si bis in de 1990er Joar zum drittgreßtn Stromproduzentn Schwedns.
Agder Flekkefjords Tidende

Agder Flekkefjords Tidende is a norwegische Zeidung, de in Flekkefjord (Vest-Agder) herausgem wead. De bstätigte Aflog betrogt 8381 Exemplare (Stond: 2006).
De Zeidung is easchtmois 1877 easchiena und wead seitdem mid Ausnohm vo de Joare 1940 bis 1945 valegt. De Zeidung is zuazeid de zwoatgreßte Zeidung in Vest-Agder und deckt de Kommunen: Flekkefjord, Kvinesdal (Vest-Agder) sowia Lund und Sokndal (Rogaland) ob.
Ávvir

Ávvir (deitsch: "Aufmerksamkeit") is a Zeidung, de in nordsamischer Sproch eascheint und in Finnland, Schwedn und Norwegn vatriem werd. De Zeidung entstond duach de Fusion da beidn nordsamischn Zeidunga Min Áigi und Áššu.
De Zeidung werd zurzeit dreimoi wöchentli publiziat. A via- bis fimfmolige Eascheinungsweis is fia de Zukunft voagseng.
De easchte Ausgob da Ávvir easchien onlässli des Samischn Nationaldogs am 6. Feba 2008. Redaktionen da Zeidung befindn se in de Ortschoftn Kárášjohka und Guovdageaidnu.
Dagsavisen

Dagsavisen is a Zeidung in Oslo, Norwegn.
Des Blott wurde im Joar 1884 untam Noma Vort Arbeide vo de Sozial-Demokratn grindt und is seit 1885 rauskumma. Seit 1923 is es unta da Bezeichnung Arbeiderbladet rauskumma. Bis 1991 hom Herausgeba und Redaktion enge Beziehunga mid da norwegischn sozialistischn Bewegung untahoitn.
Untam aktuelln Noma Dagsavisen eascheints seit 1997 und is politisch neutral.
Bergens Tidende

Bergens Tidende (BT) is oane in Bergen in Hordaland (Norwegn) herausgemne Dogeszeidung. De Zeidung eascheint tägli, somstogs mid oana Magazinbeilog "(BTMagasinet)" und seit Septemba 2006 im Tabloidformat. Chefredakteur is Gard Steiro. Eigntüma da Bergens Tidende is "Media Norge ASA" (Stond 2011).
De vo Johan Wilhelm Eide begrindte Zeidung easchien easchtmois am 2. Jenna 1868. Domid is se oane da äjtastn Zeidunga Norwegns.
De Nettoauflog woar 2010 werkdogs 82.432 Exemplare und sunndogs 80.971 Exemplare. Gmessn an da Auflog is Bergens Tidende de viatgreßte Zeidung Norwegns.
Bratsberg-Demokraten

De Bratsberg-Demokraten (wertli: Der Bratsberger Demokrat) woar a norwegische Zeidung, de in Skien in da Telemark druckt woarn is. Zwischn 1924 und 1929 hod se "Telemark Kommunistblad" ghoaßn.
"Bratsberg-Demokraten" is am 7. Aprü 1908 ois a Zeidung da Arbeiderpartiet fia de Telemark grindt worn. Am 10. Jenna 1921 fusioniate se mid da Zeidung "Nybrott" und hod ob do "Folkets Dagblad" ghoaßn, des nun ois Regionalzeidung fia de Telemark und Vestfold fungiate. Da Zammschluss is jedoch am 19. Mai 1922 wieda aufghom worn.
Im Joar 1923 is dee Zeidung vo da Norges Kommunistiske Parti usurpiert worn. Im drauffoigendn Joar is de Zeidung in "Telemark Kommunistblad" umbenennt worn. De Herausgob is am 28. Juni 1929 eigstejt worn.
Unta den bekonntestn Herausgeban da Zeidung findt se Eivind Reiersen, der de Zeidung in de Joarn 1919–1921 und 1924–1928 herausgem hod.
Den Constitutionelle

Den Constitutionelle woar a norwegische Zeidung mid Redaktionssitz in Oslo, de zwischn 1836 und 1847 easchiena is.
Herausgeba woar vo Beginn o Johan Fjeldsted Dahl; redigiert is de Zeidung vo Ulrik Anton Motzfeldt worn. 1840 foigte Andreas Munch iam ois Redakteur, der de Zeidung bis zu ihra Einstellung herausgem hod.
De studentische „Intelligenspartiet“ is vo da Zeidung vehement untastitzt worn. De norwegische Enzyklopädie "Store norske leksikon" bschreibt de Zeidung ois a politisches „Organ“ diesa Studentnbewegung. Unta den bekonntestn Mitoabatn da Zeidung findn se Johan Sebastian Welhaven, Bernard Herre und Bernhard Dunker.
Fædrelandsvennen

Fædrelandsvennen (lokal aa: "Fevennen" gnennt) is a norwegische Dogeszeidung, de in Kristiansand (Vest-Agder) herausgem werd. Bei da Zeidung oabatn 235 Ongstejte. De Papiaversion ereichte im Aprü 2005 uma 120.000 Lesa tägli, im Joar 2010 is de Auflog bei knopp 38.000 Exemplarn gleng. Vaantwortlicha Redakteur (2010) is Eivind Ljøstad.
Fædrelandsvennen is Mideigna oana gonzn Reih ondara Dogeszeidunga und Medien, unta ondam dee Zeidunga Lindesnes Avis (65,8 %), Farsunds Avis (58,19 %) und Søgne og Songdalen Budstikke (49 %), de Radiosenda Radio Sør SUS (100 %), Radio Kristiansand (40 %) und Kanal 24 (18 %) sowia de lokaln Feansehsenda TV-Sør (88 %) und Aust Agder Lokal TV (5,8 %).